wannaphong/clean_thaiwikipedia huggingface dataset:
# การเลือกตัวกระตุ้นของนิวรอน
การเลือกตัวกระตุ้นของนิวรอน    หมายถึงการที่นิวรอน  (คือเซลล์ประสาท)  ในสมองเลือกที่จะเป็นตัวแทนเป็นตัวแทนก็คือ  เมื่อเซลล์นั้นได้รับข้อมูลที่เลือกเป็นตัวแทน  ก็จะยิงสัญญาณส่งไปยังเซลล์อื่น ๆ  บอกว่า  มีข้อมูลนี้อยู่ของข้อมูลทางประสาทสัมผัส (sensory) ข้อมูลทางการเคลื่อนไหว  (motor)  หรือข้อมูลในการรับรู้  (cognition) เซลล์ประสาทจะค่อย ๆ  ปรับการเลือกตัวกระตุ้นจนเหมาะสมที่สุดโดยอาศัยประสบการณ์ Sakai, Kuniyoshi; Miyashita, Yasushi. Neuronal tuning to learned complex forms in vision. NeuroReport 1994, 5:829-832.  การเลือกตัวกระตุ้นนั้นอาจจะมีกำลังและเฉพาะที่  ดังที่ปรากฏในคอร์เทกซ์สายตาปฐมภูมิ  (primary visual cortex)  หรืออาจจะอ่อนกำลังแต่กระจายไป  ดังที่ปรากฏในกลุ่มนิวรอนต่าง ๆ  นิวรอนหนึ่ง ๆ  อาจจะเลือกตัวกระตุ้นหลาย ๆ อย่างพร้อม ๆ กันเช่นข้อมูลทางตา  ข้อมูลทางหู  และข้อมูลทางจมูก  ซึ่งมักจะเป็นนิวรอนที่ประสานสัมพันธ์ข้อมูลที่มาจากหลายแหล่ง   การประสานสัมพันธ์ข้อมูล  (integration)  นั่นแหละเป็นการงานหลักของเครือข่ายเซลล์ประสาท  ตัวอย่างดีที่สุดของการเลือกตัวกระตุ้นของนิวรอนสามารถเห็นได้ในระบบประสาทเกี่ยวกับการเห็น  การได้ยิน  การได้กลิ่น  การรับรู้ความรู้สึกทางกายประเภทอื่น ๆ  (somatosensory)  และความทรงจำ

ตัวอย่างในระบบสายตา
แบบ  (model)  การเลือกตัวกระตุ้นของนิวรอนที่ได้รับการยอมรับ  เสนอว่า  นิวรอนตอบสนองในระดับต่าง ๆ กันขึ้นอยู่กับความใกล้เคียงของตัวกระตุ้นจริง ๆ  กับตัวกระตุ้นที่เลือกGrill-Spector, Kalanit; Witthoft, Nathan. Deos the Bairn Not Raed Ervey Lteter by Istlef, but the Wrod as a Wlohe? Neuron 2009, 62:161-162.   ฮูเบลและวีเซลเป็นผู้เสนอหลักฐานสำคัญแรกที่แสดงการเลือกตัวกระตุ้นของนิวรอนในงานวิจัยปี ค.ศ. 1959Hubel, D. H.; Wiesel, T. N. Receptive Fields of Single Neurones in the Cat's Striate Cortex. J. Physiol. 1959, 148:574-591. ซึ่งพบว่า  แสงที่ทอดยาวไปในทิศทางต่าง ๆ เป็นตัวกระตุ้นที่มีผลที่สุดในเซลล์ธรรมดา  (simple cell)  ของคอร์เทกซ์ลาย  (striate cortex) Wurtz, Robert H. Recounting the impact of Hubel and Wiesel. J. Physiol. 2009, 587:2817-2823. ส่วนนิวรอนซับซ้อนอย่างอื่น  (complex cell)  ตอบสนองดีที่สุดต่อเส้นทอดยาวที่กำลังเคลื่อนไหวไปเฉพาะทิศทาง  โดยรวม ๆ แล้ว  นิวรอนในคอร์เทกซ์สายตาปฐมภูมิมีการเลือกตัวกระตุ้นทั้งโดยทิศทาง  โดยขนาด  โดยตำแหน่ง  และโดยรูปร่าง

 หมายเหตุและเชิงอรรถ
# ลานรับความรู้สึก
ลานรับความรู้สึก  ของเซลล์ประสาทรับความรู้สึกก็คือ เขตในปริภูมิที่ถ้ามีตัวกระตุ้น จะสามารถเปลี่ยนการยิงกระแสประสาทของเซลล์นั้น ๆ  ปริภูมิที่กล่าวถึงอาจจะ
อยู่ภายในสัตว์นั้น เช่น ผิวหนังเป็นลานรับความรู้สึกของเซลล์ที่ตอบสนองต่อตัวกระตุ้นทางผิวหนัง 
อยู่รอบ ๆ สัตว์นั้น เช่นปริภูมิของเสียง ในระยะและพิกัดของการได้ยิน ที่ไม่ได้อยู่กับที่แต่เป็นไปตามตำแหน่งของตัวสัตว์ เป็นลานรับความรู้สึกของระบบการได้ยิน
เป็นตำแหน่งที่อยู่เป็นที่โดยไม่เกี่ยวกับตำแหน่งของตัวสัตว์ เช่นมุมหนึ่งของห้อง เป็นลานรับความรู้สึกของเซลล์ประสาทสถานที่ (place cell)

คำว่า "ลานรับความรู้สึก" ยังใช้กับระบบประสาทชั้นสูง ๆ ยิ่งขึ้นไปนอกจากเซลล์ประสาทรับความรู้สึก ถ้าตัวรับความรู้สึกหลายตัว ส่งสัญญาณไปยังเซลล์ประสาทตัวหนึ่งในชั้นที่สูงขึ้น ตัวรับความรู้สึกเหล่านั้นรวม ๆ กันจะเป็นลานรับสัญญาณของเซลล์ประสาทในชั้นที่สูงขึ้นนั้น ตัวอย่างเช่น ลานรับสัญญาณของเซลล์ปมประสาท (ganglion cell) ในเรตินาของมนุษย์ ประกอบด้วยตัวรับแสง (photoreceptors) หลายเซลล์ ซึ่งส่งกระแสประสาทไปยังเซลล์ปมประสาทนั้น และโดยนัยเดียวกัน เซลล์ปมประสาทหลายเซลล์ ก็เป็นลานรับสัญญาณของเซลล์ประสาทอีกเซลล์หนึ่งในชั้นที่สูงยิ่งขึ้นไปกว่านั้น เพราะเซลล์ปมประสาทต่างส่งสัญญาณไปให้เซลล์นั้น 

 เชิงอรรถ
# ชมพู แสงโพธิ์
ชมพู แสงโพธิ์ เป็นนักฟุตบอลระดับอาชีพชาวไทย เขาเคยมีผลงานโดดเด่นและเป็นกำลังสำคัญในการมีส่วนช่วยให้สโมสรอยุธยา เอฟซี  ได้เป็นแชมป์การแข่งเอไอเอสลีก ดิวิชัน 2

 ประวัติ 
ชมพู แสงโพธิ์ เป็นนักฟุตบอลในตำแหน่งแบ็กซ้าย ซึ่งเคยร่วมทีมกับสโมสรฟุตบอลศุลกากร ยูไนเต็ด ชุดแชมป์ดิวิชัน 1 และได้ย้ายไปยังสโมสรฟุตบอลแบงค็อก ยูไนเต็ด, กฟภ-อยุธยา และย้ายไปอยู่ร่วมกับบุรีรัมย์ ยูไนเต็ด ในช่วงระยะเวลาสั้น ๆ ก่อนที่จะย้ายมาอยู่ร่วมกับสโมสรฟุตบอลพัทยา ยูไนเต็ด โดยทางสโมสรได้ยกให้เขาได้อยู่ร่วมกับสโมสรฟุตบอล ปตท. ระยอง

เดือนกรกฎาคม พ.ศ. 2553 ชมพูทำหน้าที่เป็นกองหลังให้แก่ทีมศรีราชา เอฟซี ในการแข่งขันไทยลีกดิวิชั่น 1 ที่ซึ่งทีมของเขาเป็นฝ่ายชนะสโมสรฟุตบอลระยอง ยูไนเต็ด ที่ 2 ประตูต่อ 1

ในเดือนมิถุนายน พ.ศ. 2555 เขาได้เซ็นสัญญาทำหน้าที่ร่วมกับสโมสรฟุตบอลจังหวัดพระนครศรีอยุธยา

ส่วนใน พ.ศ. 2556 ในการแข่งขันไทยลีกดิวิชั่น 1 ทีมของเขาได้พบกับสโมสรฟุตบอลระยอง ยูไนเต็ด ซึ่งการแข่งขันครั้งนี้ ชมพูได้รับบาดเจ็บช่วงนาทีที่ 85 ส่งผลให้เขาไม่สามารถลุกขึ้นมาเล่นต่อได้ แต่ถึงกระนั้น ทีมของเขาก็เป็นฝ่ายชนะที่ 1 ประตูต่อ 0 จากการแข่งขันดังกล่าว ส่งผลให้เอ็นไขว้หน้าข้อเข่าข้างขวาของชมพูขาด และรับการผ่าตัด โดยแพทย์ให้เขาหยุดพักยาว ซึ่งในวันที่ 8 มิถุนายน ชมพูเป็นหนึ่งในนักฟุตบอลที่ได้รับการคาดว่าจะเข้าแข่งขันให้แก่สโมสรฟุตบอลจังหวัดพระนครศรีอยุธยา ในการแข่งฟุตบอลยามาฮ่าลีก 1 ที่ซึ่งทีมของเขาจะได้พบกับสโมสรฟุตบอลศรีราชา ซูซูกิ เอฟซี

ฤดูกาล พ.ศ. 2560 ร่วมทัพกับสุโขทัย เอฟซี

 รางวัล 
 พ.ศ. 2556 - รางวัลฟุตบอลสยามโกลเด้นบอล ออลสตาร์ ดิวิชั่น 2 งานฟุตบอลสยามโกลเด้นบอล ครั้งที่ 3

 เกียรติประวัติ 
ดราก้อน ปทุมวัน กาญจนบุรี
ไทยลีก 3 โซนภาคตะวันตก: 2565–66
# กวาวเครือขาว
กวาวเครือขาว Graham ex Benth. var mirifica เป็นพืชในวงศ์  Leguminosae ชื่ออื่นๆ ได้แก่ กวาวเครือ ทองเครือ ทองกวาว ตานจอมทอง จอมทอง กวาวหัว เป็นพืชลงหัว หัวใต้ดิน กลม มีหลายขนาด หัวที่มีอายุมากมีขนาดใหญ่ ที่เปลือก เมื่อเอามีดปาดจะมียางสีขาวคล้ายน้ำนม เนื้อในสีขาวคล้ายมันแกว เนื้อจะเปราะ มีเส้นมาก หัวที่ยังเล็ก เนื้อในจะละเอียด มีน้ำมาก

สรรพคุณ

กวาวเครือขาวมีฤทธิ์เป็นยาสมุนไพร หัว บำรุงเนื้อหนังให้เต่งตึง แก้ปวดเมื่อยตามร่างกาย แก้อ่อนเพลีย ผอมแห้ง นอนไม่หลับ มีฮอร์โมนเพศหญิงสูง ทาหรือรับประทานทำให้เต้านมขยายตัว เส้นผมดกดำ เพิ่มเส้นผม เป็นยาปรับรอบเดือน บำรุงความกำหนัด บำรุงอวัยวะสืบพันธุ์ให้เจริญ แก้โรคตาฟาง ต้อกระจก ทำให้ความจำดี บำรุงโลหิต กินได้นอนหลับ ผิวหนังเต่งตึงมีน้ำมีนวล ถ้ารับประทานเกินขนาดจะเป็นอันตรายได้ ทำให้มีอาการมึนเมา คลื่นไส้อาเจียน อาจทำให้แท้งบุตรได้ เปลือกเถา แก้พิษงู ในพม่าใช้ หัว เป็นยาอายุวัฒนะของทั้งหญิงและชาย แต่ไม่เหมาะกับคนหนุ่มสาว โดยเฉพาะหญิงวัยเจริญพันธุ์

กวาวเครือขาวเป็นพืชที่มีความเป็นพิษ ยับยั้งการเกี้ยวพาราสี การผสมพันธุ์และการเจริญของอัณฑะในนกพิราบเพศผู้ ยับยั้งการเจริญของฟอลลิเคิลในนกพิราบตัวเมีย ยับยั้งการให้นมของหนูที่กำลังให้นม โดยไปยับยั้งการเจริญของต่อมน้ำนม และการสร้างน้ำนม มีผลป้องกันการตั้งครรภ์ เมื่อให้หนูกินในช่วงตั้งท้องวันที่ 1-10 ติดต่อกัน หรือให้กินในช่วงที่มีการเคลื่อนย้ายของตัวอ่อน หนูจะแท้งลูก  เมื่อให้ในหนูที่ตัดรังไข่ออก กินกวาวเครือพบว่าน้ำหนักของมดลูกและปริมาณของเหลวในมดลูกเพิ่มขึ้น เช่นเดียวกับที่พบในหนูที่ได้รับ ethinyl estradiolกรมวิทยาศาสตร์การแพทย์ กระทรวงสาธารณสุข. 2546. ประมวลผลงานวิจัยด้านพิษวิทยา ของสถาบันวิจัยสมุนไพร เล่ม 2.  โรงพิมพ์การศาสนา:กรุงเทพมหานคร
# ชาข่อย
ชาข่อยหรือจ้าข่อย ชาฤษี  เป็นพืชในวงศ์ Euphorbiaceae แตกกิ่งใกล้ผิวดิน ใบเดี่ยว ออกเป็นกระจุก ขอบใบจักฟันเลื่อย ดอกออกเป็นช่อที่ซอกใบ ออกดอกในช่วงสิงหาคม – กุมภาพันธ์ นิยมนำมาปลูกเป็นรั้วและใช้เป็นไม้ประดับ พบครั้งแรกในไทยที่อำเภอบางสะพาน จังหวัดประจวบคีรีขันธ์ ชื่อสปีชีส์ตั้งเป็นเกียรติแก่ประเทศไทย 
 อ้างอิง 
 ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 24
หมวดหมู่:วงศ์ยางพารา
หมวดหมู่:ไม้ประดับ
# กระเจาะ
กระเจาะ หรือ ขะเจาะ  เป็นไม้ยืนต้นผลัดใบในวงศ์ Leguminosae วงศ์ย่อย Papilionpidae ใบประกอบแบบขนนกชั้นเดียว ปลายคี่ ดอกเป็นดอกช่อ ดอกย่อยมีลักษณะคล้ายดอกถั่ว สีม่วงอ่อน บานวันเดียวแล้วโรย ติดผลเป็นฝักแบน แก่แล้วแตกเป็นสองซีก เป็นพืชถิ่นเดียวในประเทศไทย พบครั้งแรกที่แม่กลาง อำเภอจอมทอง จังหวัดเชียงใหม่ โดยหมอคาร์ ชาวไอริช เมื่อ 6 พฤษภาคม พ.ศ. 2465 โดยชื่อสปีชีส์ตั้งตามสถานที่ค้นพบคือแม่กลาง
 อ้างอิง  
 ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 115
หมวดหมู่:สกุลจั่น
# เหตุรถไฟตกรางที่ซานเตียโกเดกอมโปสเตลา พ.ศ. 2556
เหตุรถไฟตกรางที่ซานเตียโกเดกอมโปสเตลา เกิดขึ้นเมื่อวันที่ 24 กรกฎาคม พ.ศ. 2556 โดยรถไฟความเร็วสูงอัลเบียรุ่น 730 ที่เดินทางมาจากกรุงมาดริดไปยังเมืองเฟร์รอล ทางตะวันตกเฉียงเหนือของประเทศสเปน เกิดตกรางก่อนถึงสถานีรถไฟเมืองซานเตียโกเดกอมโปสเตลาประมาณ 4 กิโลเมตร ส่งผลให้มีผู้ได้รับบาดเจ็บประมาณ 140 คน และเสียชีวิต 79 คน

เหตุรถไฟตกรางดังกล่าวเป็นอุบัติเหตุครั้งแรกในประวัติศาสตร์การรถไฟสเปนที่เกิดขึ้นกับระบบรางความเร็วสูง และเป็นภัยพิบัติทางรถไฟที่ร้ายแรงที่สุดของสเปนในรอบเกือบ 70 ปีนับตั้งแต่เหตุรถไฟชนกันที่เมืองตอร์เรเดลเบียร์โซเมื่อปี พ.ศ. 2487
# ยานอวกาศเอนเทอร์ไพรส์
เอนเทอร์ไพรส์ หรือ ยูเอสเอส เอนเทอร์ไพรส์ (มักจะเรียกว่า "ยานอวกาศ เอนเทอร์ไพรส์") เป็นชื่อของยานอวกาศสมมติหลายลำ ในละครโทรทัศน์และภาพยนตร์ สตาร์ เทรค แฟรนไชส์บันเทิงคดีแนววิทยาศาสตร์ กัปตันที่มีชื่อเสียงมากที่สุดคือ กัปตัน เจมส์ ที. เคิร์ก ของ ยูเอสเอส เอนเทอร์ไพรส์ (เอ็นซีซี-1701) จาก ละครโทรทัศน์ดั้งเดิมเมื่อทศวรรษ 1960 และ กัปตัน ฌอง-ลุค พิคาร์ด ของ ยูเอสเอส เอนเทอร์ไพรส์ (เอ็นซีซี-1701-ดี) จาก สตาร์ เทรค: เดอะเน็กซ์เจเนอเรชัน

ยานอวกาศ

ยุคก่อนก่อตั้งสหพันธ์แห่งดวงดาว
มียานอวกาศสองลำที่ใช้ชื่อ เอนเทอร์ไพรส์ ก่อนที่จะก่อตั้งสหพันธ์แห่งดวงดาว ในเส้นเวลาสมมติของ สตาร์ เทรค
thumb|left|เอกซ์ซีวี 330
รหัส: ยูเอสเอส เอนเทอร์ไพรส์ (เอกซ์ซีวี 330)
ชั้น: แดคาเรชัน
ประจำการ: ประมาณทศวรรษ 2130
กัปตัน: ไม่ทราบ

thumb|left|เอ็นเอกซ์-01
รหัส: เอนเทอร์ไพรส์ (เอ็นเอกซ์-01)
ชั้น: เอ็นเอกซ์
ประจำการ: ค.ศ. 2151–2161 (10 ปี) 
กัปตัน: โจนาธาน อาร์เชอร์ (สกอตต์ บาคูลา)

ยานอวกาศ เอนเทอร์ไพรส์ ของยูไนเต็ดเอิร์ธสตาร์ฟลีต เป็นยานอวกาศหลักในละครโทรทัศน์ สตาร์ เทรค: เอนเทอร์ไพรส์ (ค.ศ. 2001–2005) เป็นยานอวกาศลำแรกของโลกที่ทำความเร็วได้ถึง วอร์ป 5 มีกัปตัน โจนาธาน อาร์เชอร์ เป็นกัปตันยาน และเป็นหนึ่งยานอวกาศทำให้เกิดการสร้างพันธมิตร ก่อนการก่อตั้งสหพันธ์แห่งดวงดาว เอนเทอร์ไพรส์ มีการเผชิญหน้ากับเผ่าพันธุ์ที่สำคัญกับ คลิงงอน, ซูลิบาน, ซินดีและโรมูลัน ยานอวกาศยังเป็นศูนย์กลางของ "สงครามเย็นข้ามเวลา" แบบจำลองของยานอวกาศลำนี้ปรากฏในภาพยนตร์ สตาร์ เทรค ทะยานสู่ห้วงมืด

ยุค ดิออริจินอลซีรีส์
Three ships named USS Enterprise are featured in the original Star Trek television series and the first through seventh Star Trek films.

thumb|left|NCC-1701
รหัส: USS Enterprise NCC-1701
ชั้น: Constitution
ประจำการ: 2245–2285 (40 ปี) 
กัปตัน: โรเบิร์ต เอพริล (เจมส์ ดูฮาน, ยีน ร็อดเดนเบอร์รี), คริสโตเฟอร์ ไพค์ (เจฟฟรี ฮันเตอร์), เจมส์ ที. เคิร์ก (วิลเลียม แชทเนอร์), วิลลาร์ด เด็กเกอร์ (สตีเฟน คอลลินส์) (รุ่นใหม่), สป็อค (เลนนาร์ด นิมอย) (รุ่นใหม่)

thumb|left|NCC-1701-A
รหัส: USS Enterprise NCC-1701-A
ชั้น: Constitution refit
ประจำการ: 2286–2293 (7 ปี)
กัปตัน: เจมส์ ที. เคิร์ก (วิลเลียม แชทเนอร์)

thumb|left|NCC-1701-B
รหัส: USS Enterprise (NCC-1701-B)
ชั้น: Excelsior refit
ประจำการ: 2293–2329 (36 ปี)
กัปตัน: John Harriman (Alan Ruck), Demora Sulu (Jacqueline Kim), William George and Thomas Johnson Jr. 

ยุค เดอะเน็กซ์เจเนอเรชัน
Three ships named Enterprise are featured in Star Trek: The Next Generation and four TNG-era films.
thumb|left|NCC-1701-C
รหัส: USS Enterprise (NCC-1701-C)
ชั้น: Ambassador
ประจำการ: 2332 – 2344 (12 ปี)
กัปตัน: Rachel Garrett (Tricia O'Neil), Richard Castillo (Christopher McDonald) 

thumb|left|NCC-1701-D
รหัส: 
ชั้น: Galaxy
ประจำการ: 2363–2371 (8 ปี)
กัปตัน: ฌอง-ลุค พิคาร์ด (แพทริก สจวต), วิลเลียม ที ไรเคอร์ (โจนาทาน เฟรกส์), Edward Jellico (Ronny Cox)

thumb|left|NCC-1701-E
รหัส: 
ชั้น: Sovereign
ประจำการ: 2372 – ประจำการอยู่ (ณ 2387) (15+ ปี)
กัปตัน: ฌอง-ลุค พิคาร์ด (แพทริก สจวต)
# เก้าอี้ว่าง
เก้าอี้ว่าง  เป็นนวนิยายสะท้อนสังคม เขียนโดยเจ. เค. โรว์ลิ่ง วางจำหน่ายในประเทศไทยเมื่อวันที่ 19 มกราคม พ.ศ. 2556 ซึ่งเก้าอี้ว่างถือเป็นนวนิยายผู้ใหญ่เล่มแรกของโรว์ลิ่ง หลังจากเธอใช้เวลาเขียนวรรณกรรมเยาวชนอย่างแฮร์รี่ พอตเตอร์มาเป็นเวลานานถึง 17 ปี ตัวนิยายมีเนื้อหาสะท้อนสังคม ตีแผ่ด้านมืดในจิตใจมนุษย์ ปัญหาต่างๆในสังคม ไม่ว่าจะเป็นเรื่อง ปัญหาของวัยรุ่น ยาเสพติด เซ็กซ์

เล่าถึงเมืองแพกฟอร์ด เมืองเล็กๆทางตะวันตกของอังกฤษ เปิดเรื่องด้วยการตายของแบร์รี่ แฟร์บราเธอร์ สมาชิกของสภาท้องถิ่นแพกฟอร์ด ซึ่งเขาถือว่าเป็นบุคคลสำคัญของแพกฟอร์ดคนหนึ่ง การตายของแบร์รี่ส่งผลกระทบต่อหลายชีวิตในแพกฟอร์ด และทำให้ตำแหน่งของแบร์รี่นั้นว่างลง ด้วยเหตุนี้จึงได้มีการเตรียมการเลือกตั้งซ่อมขึ้น แต่ด้วยเบื้องหลังของการเลือกตั้งครั้งนี้คือการกำหนดชะตากรรมของ ฟีลส์ เคหะชุมชนเสื่อมโทรม เต็มไปด้วยคนติดยา ซึ่งแบร์รี่เคยมีนโยบายให้ฟื้นฟูชุมชนนี้ ทำให้การเลือกตั้งซ่อมครั้งนี้ถูกแตกออกเป็นสองฝ่าย ในขณะเดียวกันวัยรุ่นทำสงครามกับพ่อแม่ การตายของแบร์รี่เริ่มมีผลกระทบต่อทุกคน ทุกชีวิตในแพกฟอร์ดกำลังจะมีส่วนร่วมในการเลือกตั้งครั้งนี้ และแพกฟอร์ดกำลังจะเปลี่ยนไปตลอดกาล

 เนื้อเรื่อง 

คำอุทิศของ เก้าอี้ว่าง ถูกอุทิศให้แก่ นีลล์ เมอร์เรย์ สามีของโรว์ลิ่ง ซึ่งถือว่าเป็นครั้งที่ 3 แล้วที่โรว์ลิ่งอุทิศให้แก่เขา หลังจากแฮร์รี่ พอตเตอร์ 2 เล่ม คือเล่ม 5 และเล่ม 7 โดยหนังสือถูกแบ่งเป็น 7 ภาคในเล่ม พร้อมคำอธิบายเกี่ยวกับข้อกฎหมายท้องถิ่นต่างๆที่ระบุไว้หน้าบท โดยภายในภาคจะเล่าเหตุการณ์แบ่งเป็นวันๆไปจนจบ

 เนื้อหา
# วงศ์ย่อยศรนารายณ์
วงศ์ย่อยศรนารายณ์ หรือ Agavoideae เป็นวงศ์ย่อยของพืชใบเลี้ยงเดี่ยวในวงศ์ Asparagaceae อันดับ Asparagales แต่เดิมเคยจัดเป็นวงศ์ต่างหากคือวงศ์ศรนารายณ์หรือ  Agavaceae ส่วนใหญ่เป็นพืชทะเลทราย เช่น อากาเว่ ยุกคา มีประมาณ 640 สปีชีส์ใน 23 สกุล

สกุล

สกุลวงศ์เดิมAgave L. Anemarrhena Bunge AnemarrhenaceaeAnthericum L. AnthericaceaeBehnia Didr. Behniaceae, PhilesiaceaeBeschorneria Kunth Camassia Lindl. Chlorogalaceae, HyacinthaceaeChlorogalum (Lindl.) Kunth Chlorogalaceae, HyacinthaceaeChlorophytum Ker Gawl. AnthericaceaeDiamena Ravenna Diora Ravenna AnthericaceaeEcheandia Ortega AnthericaceaeEremocrinum M.E.Jones Furcraea Vent. Hagenbachia Nees & Mart. Hastingsia S.Watson Chlorogalaceae, HyacinthaceaeHerreria Ruiz & Pav. HerreriaceaeHerreriopsis H.Perrier HerreriaceaeHesperaloe Engelm. in S.Watson Hesperocallis A.Gray Hesperocallidaceae, HyacinthaceaeHesperoyucca (Engelm.) Trel. (included in Yucca by some sources)YuccaceaeHosta Tratt. HostaceaeLeucocrinum Nutt. ex A.Gray AnthericaceaeManfreda Salisb. (included in Agave by some sources)Paradisea Mazzuc. AsphodelaceaePolianthes L. (included in Agave by some sources)Prochnyanthes S.Watson Schoenolirion Durand Chlorogalaceae, HyacinthaceaeYucca L. (including Samuela)Yuccaceae
 อ้างอิง 

แหล่งข้อมูลอื่น
 Agavaceae in Flora of North America.
 Agavaceae  in L. Watson and M.J. Dallwitz (1992 onwards). The families of flowering plants: descriptions, illustrations, identification, information retrieval.
 Die Agaven.
# เหมือนฝัน บัณฑิตสกุล
เหมือนฝัน บัณฑิตสกุล  เกิดเมื่อวันที่ 26 สิงหาคม พ.ศ. 2509 เป็นนักแสดงชาวไทย มีพี่น้อง 4 คน เป็นพี่สาวคนโตสุด ช่วงแรกเคยรับบทนางเอก ก่อนที่ไม่นานจะผันมารับบทร้าย และบทสมทบ เหมือนฝันถือเป็นดาราที่มีแฟชั่นเป็นเอกลักษณ์ โดยเธอมักจะย้อมผมสีแดงหรือน้ำตาลทอง ดัดผม ใส่คอนแทคเลนส์สี 

ผลงานการแสดงที่โดดเด่นของเหมือนฝัน คือบทนางร้าย ผดาชไม จากละคร ละอองดาว ปี 2534 ทางช่อง 7

เหมือนฝันมีงานแสดง ถ่ายแบบ และงานถ่ายทำมิวสิควิดีโออัลบั้มชุด เพลงไทยยอดนิยม ให้กับค่ายโรสวีดีโอที่ต่างประเทศอีกด้วย ก่อนที่ระยะหลังเธอจะห่างหายไปจากวงการ

 ละคร 
 2532 ใจ ช่อง 9
 2532 สุรีรัตน์ล่องหน ช่อง 5
 2532 ไม่สิ้นไร้ไฟสวาท ช่อง 11
 2534 ละอองดาว (นวนิยาย) รับบท ผดาชไม (นางร้าย) ช่อง 7
 2535 กาในฝูงหงส์ ช่อง 5
 2535 ตราบดินสิ้นฟ้า ช่อง 3
 2535 เมียนอกกฎหมาย ช่อง 5
 2535 นางทิพย์ ช่อง 7
 2535 ลอดลายมังกร ช่อง 7
 2536 สกุลกา ช่อง 5
 2536 วันนี้ที่รอคอย  รับบท พระเทวีสิริวาระตี ช่อง 7
 2537 แววมยุรา ช่อง 5
 2537 ลูกรัก ลูกชัง ช่อง 9
 2537 สาวรำวง ช่อง 3
 2537 เพื่อเธอ ช่อง 5
 2538 พินัยกรรมมรณะ ช่อง 5
 2538 ความรักสีดำ ช่อง 5 รับเชิญ
 2538 ยอดคุณลูก ช่อง 3
 2538 ผู้ชายไม้ประดับ รับบท อิราวดี ช่อง 7
 2539 มาหยารัศมี รับบท ดุจแข พิชิตชัย ช่อง 3
 2539 จัดสรรหรรษา ช่อง 3
 2539 ชั่วโมงที่ 25 ช่อง 5
 2541 พลังรัก รับบท ลูซี่ ช่อง 7
 2543 ไฟรักไฟพิศวาส ช่อง 5
 2544 อมตะ ช่อง ITV
 2544 สงครามดอกรัก ช่อง 7
 2548 ค้นรัก...สุดขอบฟ้า ช่อง 7

 ภาพยนตร์  
 2529 มือล่าสังหาร
 2531 เท่ แต่ห้าแต้ม
 2533 ไอ้เพชร บ.ข.ส. 
 2533 เพชรผ่าปืน
2534 อยากบอกให้รู้ว่ารัก
 2535 สุสานรักโรงทึม
 2536 สตึไม่เต็มสตังค์
 2537 ผีไม่กลัวสัปเหร่อ
 2538 เพลงรัก ลูกสาวกำนัน 
2540 พลังจิตจอมคาถา 
2540 ปีศาจแห่งความรัก 
 2553 สงครามปากตลาดแตก
 2554 บางกอกกังฟู
# หิ่งเม่น
หิ่งเม่น  เป็นพืชล้มลุกในวงศ์ Leguminosae วงศ์ย่อย Papilionoideae ลำต้นสีเขียวออกเหลือง เปลือกด้านนอกเหนียว มีกลิ่นเหม็นเขียว ใบเดี่ยว ดอกช่อ ดอกย่อยสีเหลือง ลักษณะแบบดอกถั่ว ผลเดี่ยวเป็นฝักกลม ปลายแหลมยื่นไปด้านหนึ่ง ผลแห้ง อ่อนสีเขียว แก่สีน้ำตาล แตกตามตะเข็บ เมล็ดสีน้ำตาลอมดำขนาดเล็กจำนวนมาก รากต้มน้ำดื่ม แก้ร้อนใน 
 อ้างอิง 
 มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 174
หมวดหมู่:วงศ์ย่อยถั่ว
หมวดหมู่:สมุนไพร
# Karneval ล่าทรชน
Karneval ล่าทรชน เป็นการ์ตูนญี่ปุ่น โดย โทยะ มิกะนะงิ เริ่มตีพิมพ์เป็น ลงในนิตยสารการ์ตูนรายเดือน Monthly Comic Zero Sum ของสำนักพิมพ์อิชิจินชะ ตั้งแต่ปี พ.ศ. 2551 และยังมีฉบับมังงะ ซึ่งปัจจุบันภาษาญี่ปุ่นออกมาแล้ว 27 เล่ม ต่อมาก็ได้มีการประกาศนำเรื่องนี้มาทำเป็นอนิเมะในเดือนเมษายน พ.ศ. 2555 ซึ่งอนิเมะตอนแรกก็เริ่มฉายในเดือนเมษายน พ.ศ. 2556 

 องค์กร 
เซอร์คัส (Circus)
หรือองค์กรป้องกันระดับชาติ เป็นหน่วยของรัฐบาล พวกเขาดำเนินการจับกุมและกำจัดอาชญากร รวมไปถึงการแก้ปัญหาอาชญากรรมใดๆก็ตามที่กองกำลังรักษาความปลอดภัยของรัฐบาลไม่สามารถจัดการได้ โดยที่ตัวตนของสมาชิกเซอร์คัสจะถูกปิดไม่ให้สาธารณชนทั่วไปทราบ

คาฟคา (Kafka)
เป็นองค์กรผิดกฎหมายโดยใช้บริษัทขนาดใหญ่บังหน้า ดำเนินการเกี่ยวกับการวิจัยพันธุวิศวกรรมที่ผิดต่อศีลธรรม เป็นองค์กรที่รัฐบาลต้องการจะกำจัดที่สุด

 ตัวละครหลัก 
 
ไนเป็นตัวละครเอกของเรื่อง เป็นเด็กหนุ่มที่ใสซื่อที่ไม่ค่อยรู้เรื่องโลกภายนอก อายุประมาณ 12 – 14 ปี มีผมสีขาวนัยน์ตาสีแดง เขาออกตามหาชายที่เคยอยู่ร่วมกับเขาที่ชื่อ "คาโรคุ" ซึ่งหายตัวไปอย่างปริศนา ทิ้งร่องรอยไว้แต่เพียงกำไล (เครื่องแสดงตนของสมาชิกองค์กรเซอร์คัส) ระหว่างออกตามหาคาโรคุ ไนถูกจับไปที่คฤหาสถ์หลังหนึ่งซึ่งมีเจ้าของบ้านเป็น "วารูก้า" หรือสิ่งมีชีวิตกลายพันธุ์ แต่ได้ "กาเรคิ" ที่มาขโมยของช่วยเหลือไว้และหนีจากวารูก้า ตั้งแต่นั้นไนออกเดินทางไปกับกาเรคิ

เป็นโจรที่นิยมปล้นคนรวยที่ชอบเอาเปรียบ อายุ 15 ปี มีสีผมสีดำและนัยน์ตาสีฟ้า เป็นคนฉลาดหลักแหลม มีความรู้หลายอย่าง แต่เขาเป็นคนที่ไม่ค่อยเข้าสังคมนัก ภายหลังจะทราบว่าเขาเคยถูกครอบครัวขายเป็นทาสตั้งแต่อายุ 8 ขวบ แต่หนีรอดจากการที่เรือโดยสารอัปปางลง เขาถูกพัดมายังชายหาดและได้หญิงสาวคนหนึ่งช่วยเหลือไว้ หญิงสาวรับเขามาอยู่ด้วยและเธอยังมีน้องสาวและน้องชายอย่างละคน ต่อมาหญิงสาวถูกชายผู้หนึ่งฆาตกรรม หลังจากนั้นไม่นานกาเรคิก็ออกจากบ้าน

เป็นนักสู้ประจำเรือที่สอง ขององค์กรป้องกันระดับชาติ (เซอร์คัส) อายุ 21 ปี มีสีผมสีบลอนทองและนัยน์ตาสีรุ้ง เป็นคนที่ร่าเริงและใจดีอยู่ตลอดเวลา จนบางครั้งมีลักษณะเหมือนเด็ก เขาได้รับมอบหมายให้เป็นผู้คุ้มกันของไนและกาเรคิ ที่แก้มด้านซ้ายของเขายังแปะแผ่นป้องกันภูมิแพ้เล็กๆ หากแผ่นนี้หลุดไปจะทำให้เขาเกิดอารมณ์รุนแรงและผมจะเปลี่ยนเป็นสีขาว เขาโปรดปรานมาสคอตแมวที่ชื่อ"เนียนเปโรน่า"เป็นอย่างมากอีกด้วย
# อิฟทูเดย์วอสยัวร์ลาสต์เดย์
อิฟทูเดย์วอสยัวร์ลาสต์เดย์  เป็นซิงเกิลที่ 2 ของวงดนตรีร็อกชาวแคนาดาในอัลบั้มสตูดิโอส์ที่ 6 ของนิกเคลแบ็ก คือ ดาร์กเฮ้าส์ โดยออกจำหน่ายในซิงเกิลวิทยุในประเทศสหรัฐอเมริกา เมื่อวันที่ 30 กันยายน ค.ศ. 2008Nickelback Currently Recording New Album  Nickelback.com. Retrieved September 8, 2008. Nickelback announce new album  Roadrunnerrecords.com. Retrieved September 21, 2008.

เพลงนี้ถูกนำไปใช้ในกีฬาโอลิมปิกฤดูหนาวในปี 2010 และใช้เป็นเพลงปิดในช่วงการรายงานข่าว 2012 Stanley Cup playoffs ของช่องNHL Tonight

ชาร์ต
อันดับ (2008–10)ยอดสูงสุดCanada (Canadian Hot 100)Canadian Hot 100 peak position, billboard.com7Luxembourg Digital Songs (Billboard) 3UK Singles (The Official Charts Company)64UK Rock (The Official Charts Company)1US Billboard Hot 100[]19US Billboard Hot Adult Contemporary TracksAdult Contemporary Tracks chart listing for June 20, 2009, billboard.com14US Billboard Adult Top 40[ Hot Adult Top 40 Tracks Top 10 Singles], billboard.com2US Billboard Hot Mainstream Rock Tracks[ Mainstream Rock Tracks chart listing for April 25th, 2009], billboard.com32US Billboard Pop Songs12

อันดับปลายปี
อันดับ (2009)ยอดสูงสุดAustralian Singles Chart80Canadian Hot 10021 US Billboard Hot 10070
# มหาลดาปสาธน์
มหาลดาปสาธน์ เป็นเครื่องประดับของสตรีชาวอินเดีย ซึ่งสวมคู่กับส่าหรี โดยสวมตั้งแต่ศีรษะจรดเท้า ตรงศีรษะก็ทำเป็นรูปนกยูงไว้ตัวหนึ่ง ซึ่งส่วนประกอบก็เต็มไปด้วยของมีค่ามากมาย ในสมัยพุทธกาลมีผู้ครอบครองมหาลดาปสาธน์ 3 คน คือ นางวิสาขา มัลลิกา ภรรยาของพันธุลเสนาบดี และลูกเศรษฐี ณ พาราณาสีTrang Suwannasilp. มหาลดาปสาธน์ : เครื่องประดับอันทรงค่าของนางวิสาขา. 2 กุมภาพันธ์ 2556

 ที่มาของคำ 
มหาลดาปสาธน์ มาจากคำว่าเครื่องประดับมหาลดาปสาธน์ ของนางวิสาขา เป็นอย่างไรครับ. Madchimaราชบัณฑิตยสถาน, ศูนย์สารสนเทศ ราชบัณฑิตยสถาน. พจนานุกรม ฉบับราชบัณฑิตยสถาน พ.ศ. 2552
 มหา ว.  ใหญ่, ยิ่งใหญ่, มักใช้เป็นส่วนหน้าของสมาส
 ลดา [ละ-] น. เครือเถา, เครือวัลย์; สาย
 ประสาธน์ [ปฺระสาด] (แบบ) ก. ทําให้สําเร็จ. น. เครื่องประดับ

 ลักษณะ 
 มหาลดาปสาธน์ของนางวิสาขา 
มหาลดาปสาธน์ของนางวิสาขานั้น ธนญชัยเศรษฐี (บิดา) สั่งให้ช่างทองและช่างออกแบบทำเครื่องประดับโดยใช้ทองคำ 1,000 แท่ง เพชร 4 ทะนาน แก้วมุกดา 11 ทะนาน แก้วประพาฬ 20 ทะนาน แก้วมณี 33 ทะนาน และใช้เงินจำนวนหนึ่ง

มหาลดาปสาธน์สวมตั้งแต่ศีรษะจรดเท้า ลูกดุมวงแหวนด้วยทองคำ ห่วงสำหรับลูกดุมทำด้วยเงิน สวมที่กลางกระหม่อมหนึ่งวง ที่หลังหู 2 วง ที่ข้างเอวสองข้างอีก 2 วง ที่ข้อศอกทั้งสองข้าง 2 วง ที่ขาสองข้าง 2 วง ที่เครื่องประดับยังทำเป็นนกยูงรำแพนตังหนึ่ง ขนปีกทำด้วยทอง จะงอยปากทำด้วยแก้วประพาฬ ตาสองข้างทำด้วยแก้วมณี สร้อยคอและแววหางทำด้วยแก้วมณี ก้านขนนกยูง ทำด้วยเงิน ขาทำด้วยเงิน โดยนกยูงตั้งอยู่กลางกระหม่อมผู้สวมโอม รัชเวทย์. นางวิสาขาและอนาถบิณฑิกเศรษฐี (ฉบับการ์ตูน) : ชุดการ์ตูนพุทธศาสนา ลำดับที่ 24  . พฤษภาคม 2552. อมรินทร์คอมมิกส์. ISBN 978-974-592-774-2

 มหาลดาปสาธน์ของภรรยาพันธุลเสนาบดี
# คู ฮา-รา
คู ฮา-รา (13 มกราคม ค.ศ. 1991 – 24 พฤศจิกายน ค.ศ. 2019) หรือชื่อการแสดงว่า ฮารา เป็นนักร้องและนักแสดงชาวเกาหลีใต้ เป็นที่รู้จักในสถานะอดีตสมาชิกวงคารา

 ประวัติ 
ฮาราเกิดเมื่อวันที่ 13 มกราคม ค.ศ. 1991 ที่เมืองควังจู ประเทศเกาหลีใต้ ก่อนเข้าเป็นสมาชิกวงคารา ฮาราเข้าประกวดในรายการหนึ่งของบริษัทเอสเอ็มเอนเตอร์เทนเมนต์ เมื่อปี ค.ศ. 2005 ครั้นปี ค.ศ. 2007 เธอได้เข้าทดสอบการแสดงกับบริษัทเจวายพีเอนเตอร์เทนเมนต์ แต่ไม่ผ่าน스타의 모든 것 - 구하라  

ฮารายังเคยเป็นนางแบบสินค้าออนไลน์ โดยมีผู้มาเชิญชวนหลังต้องตาต้องใจภาพถ่ายของเธอบนเว็บไซต์แห่งหนึ่ง เพราะการเป็นนางแบบนี้ ฮาราจึงได้เป็นสมาชิกวงคาราซึ่งเปิดตัวเมื่อปี ค.ศ. 2007 นั้นเอง ปัจจุบัน ฮาราเป็นนักศึกษามหาวิทยาลัยสตรีซ็องชิน나 대학 갈래요! 갔어요! 내년에… 

วันที่ 5 มกราคม ค.ศ. 2010 ฮารารับว่า ไปทำศัลยกรรมใบหน้าและฟันมา โดยไปฉีดสารเสริมดั้ง และปรับรูปฟันใหม่ เธอยังว่า เธอไปทำศัลยกรรมบริเวณดวงตาเพื่อให้ตาสองชั้นของเดิมนั้นเห็นชัดขึ้นhttp://sookyeong.wordpress.com/2010/01/06/kara-goo-hara-rumours-of-plastic-surgery-i-just-did-my-eyes-nose-and-mouth/

 ชีวิตส่วนตัว 
วันที่ 28 มิถุนายน ค.ศ. 2012 มีประกาศว่า ฮารากับยง จุน-ฮย็อง สมาชิกวงบีสต์ คบหากันเป็นคู่รัก
ครั้นวันที่ 27 มีนาคม 2556 มีประกาศว่า ทั้งสองคนแยกทางกันแล้ว แต่สัญญาจะเป็นเพื่อนที่ดีต่อกัน 

 เสียชีวิต 
เมื่อวันที่ 26 พฤษภาคม ค.ศ. 2019 ฮาราพยายามกระทำอัตวินิบาตกรรมตนเองที่อะพาร์ตเมนต์ส่วนตัว แต่สามารถนำตัวส่งโรงพยาบาลได้ทัน ฮาราขอโทษแฟนคลับของเธอต่อการกระทำครั้งนี้ จนกระทั่งวันที่ 24 พฤศจิกายน ได้มีการพบร่างของเธอในสภาพเสียชีวิตที่บ้านพักในชองดัมดง, เขตคังนัม จากการสอบสวนของตำรวจสาเหตุการเสียชีวิตมาจากการกระทำอัตวินิบาตกรรม K-Pop artist Goo Hara found dead at home aged 28 - BBC เจ้าหน้าที่ยังพบจดหมายลาตายเขียนโดยตัวเธอเอง และยังไม่พบอะไรที่ผิดปกติ จากการเปิดกล้องวงจรปิดแสดงภาพเธอกลับมายังบ้านพักในเวลา 12:40 นาฬิกา ด้วยไม่พบผู้ที่ติดตามตัวเธอ ร่างของเธอไม่ได้มีการชันสูตรแต่อย่างใดตามที่ครอบครัวของเธอได้ขอเอาไว้ การเสียชีวิตของเธอเกิดขึ้นหลังจากที่ไอดอลเพื่อนรัก ซอลลี่ ได้กระทำอัตวินิบาตกรรมเมื่อเดือนตุลาคมที่ผ่านมา

 ผลงาน 
 ละคร 
 ปี ชื่อละคร เล่นเป็น สถานีโทรทัศน์ 2554 ซิติ้ฮันเตอร์ ซเว ดาเฮ เอสบีเอส (SBS) URAKARA ฮารา  2556 SECRET LOVE  

 วาไรตีโชว์ 
 ปี สถานีโทรทัศน์  ชื่อรายการ เล่นเป็น หมายเหตุ2551-2552 (เอ็มเน็ต) M.Net	 Strange Casting - Season 2 ตัวเอง  2552-2553 (เคบีเอส) KBS Invincible Youth ตัวเอง  (เอ็มบีซี) MBC Sunday Sunday Night ตัวเอง  2553-ปัจจุบัน (เอสบีเอส) SBS รันนิ่งแมน ตัวเอง รับเชิญ ตอนที่ 2,3,49,122,3892554 (เคบีเอส) KBS Invincible Youth Season 2	 ตัวเอง รับเชิญ ตอนที่ 292556 (เคบีเอส) KBS I’m Your Substitute Angel	 ตัวเอง พิธีกร 11 มีนาคม 2556  FujiTV Gaelilo Season 2	 ตัวเอง 

 พิธีกร 
 ปี  รายการ หมายเหตุ2554 Dream Concert Music Core2555 Inkigayo Korean Music Wave in Kobe 2556Dream Concert 2013 

 ซิงเกิลเพลงประกอบละคร 
 2013: Magic Of Love (Galileo 2 OST, Korean version)
 2012: Secret Love (Kara Collection)
 2011: I Love U, I Want U, I Need U (City Hunter OST, Acoustic version)

 รางวัล 
 ปี  Award  Work  ผล2010  KBS Entertainment Awards: Best Female MC Award   Invincible Youth  2011  5th Mnet 20's Choice Award: Hot Campus Girl   N/A   SBS Drama Awards: New Star Award  City Hunter
# อันเนอยา
อันเนอยา  เป็นเกาะทางเหนือสุดของกลุ่มเกาะเว็สเตอโรเลิน ตั้งอยู่ห่างจากเส้นอาร์กติกเซอร์เคิลราว 300 กิโลเมตร เกาะมีพื้นที่ 489 ตารางกิโลเมตร (189 ตารางไมล์) เป็นเกาะใหญ่เป็นอันดับที่ 10 ของประเทศนอร์เวย์
# อาเนตยูม
อาเนตยูม (Aneityum) เป็นเกาะใต้สุดของประเทศวานูอาตู ทางตะวันตกเฉียงใต้ของมหาสมุทรแปซิฟิก อยู่ในจังหวัดตาเฟีย มีสนามบินแห่งหนึ่ง แต่ไม่ได้อยู่บนเกาะหลัก ตั้งอยู่บนเกาะเล็ก ๆ ทางตอนใต้ เกาะมีพื้นที่ 159.2 ตร.กม.